Homoijit

Homoijit olivat 350-luvulla areiolaisen piispa Eusebios Nikomedeialaisen aikaisempia kannattajia, jotka eivät voineet liittyä anhomoijeihin eivätkä homoiousiaaneihin: he suhtautuivat epäillen filosofisiin spekulaatioihin ja uskoivat, että yritettäessä päästä selville Isän ja Pojan välisestä suhteesta oltiin tekemisissä inhimillisen käsityskyvyn yläpuolella olevien seikkojen kanssa. Filosofinen terminologia tuli jättää sikseen ja rajoittua Raamatun ilmoitukseen, jonka mukaan Poika oli Isän kaltainen, homoios. Hyvin suuri joukko piispoja yhtyi tähän käsitykseen.

Antiikin kristillisyys